Na dorr ket e askellig,  Poan rafes daz êlig !  War gerreg flour an aodchou,  O tiskuiz a-wechou,  Ma tegouez ganez gweled  Ar hlazard perlezet,  O  tomma en heol skeduz  E gorvig lugernuz,  Na vruzun ket al loenig,  Poan rafes daz êlig !  Pa deu an nevez-amzer  Gand e zeiziou seder,  Ma tegouez ganez gweled  Pe viou, pe laboused,  Kuzet en eur harz lanneg,  Pe en eur valaneg,  Na zistruj ket an neizig,  Poan rafes daz êlig !  Er parkou, oh ar hleuziou  El leh ma z eus bleuniou,  Ma tegouez ganez gweled  Eur wenanenn pladet,  Eur wenanennig dihloar  O klask mel dous  ha koar,  Nhe laz ket, va mignonig,  Poan rafes daz êlig !  E-pad tommder an hañvou,  O redeg er mêziou,  Ma tegouez ganez gweled  Eur hrill-kaner heoliet,  O kana mil meuleudi  De Grouer gand dudi,  Ne spont ket, va bugelig,  Poan rafes daz êlig !  Maz-pefe choant eun devez  Gand gwall gompagnunez,  Da ober eun dra hrevuz,  Traou fall, choariou euzuz,  Teh prim, teh kuit heb dale,  Truez ouz da ene !  63